Gí̵ nɨrɨxí̵meáyí̵né , rɨpɨ nánɨ píránɨŋí̵ dɨŋí̵ mópoyɨ . Nionɨ seyí̵né tí̵ŋí̵ e nánɨ nɨbɨrɨ xwɨyí̵á mí̵kí̵ wíyo dánɨ nɨsearɨrí̵náyí̵ , “ Apɨ wí naŋí̵ neaimɨxɨpaxí̵ imónɨnɨ . ” rɨseaimónarɨnɨ ? Oweoɨ . Nionɨ xwɨyí̵á Gorɨxo wí̵á nɨnókímɨxɨrɨ nɨrɨŋí̵pɨ mɨsearɨpa nerí̵náranɨ , nɨjí̵á o nánɨ nionɨ imónɨŋá bɨ mɨsearɨpa nerí̵náranɨ , xwɨyí̵á oyápɨ bɨ wí̵á mɨsearókiamopa nerí̵náranɨ , bɨ mɨsearéwapɨyipa nerí̵náranɨ , sa xwɨyí̵á mí̵kí̵ wíyo dánɨ nɨseara nurí̵náyí̵ , arɨge nerɨ naŋí̵ wí seaiimí̵árɨnɨ ? Oweoɨ , wí e epaxí̵manɨ .
